Legion

Legion je americký televízny seriál, ktorý sa vysielal od 8. februára 2017 do 12. augusta 2019 na stanici FX. Je založený na postave Davida Hallera / Legion z komiksov Marvel. Tvorcom seriálu a showrunnerom je Noah Hawley. Nakrúcanie seriálu bolo oznámené v októbri 2015 ako spolupráca FX a Marvel Television. Prvá séria má osem častí a vysielala sa od februára do marca 2017. Druhá séria má jedenásť častí a vysielala sa od apríla do júna 2018. Tretia a zároveň zároveň posledná séria sa vysielala od júna do augusta 2019.

Dej
Davidovi Hallerovi v mladom veku diagnostikovali schizofréniu a odvtedy bol pacientom v rôznych psychiatrických liečebniach. Potom, čo David narazí, na spolupacientku v liečebni, je konfrontovaný možnosťou, že za jeho stavom toho stojí viac, než psychická porucha. Davida sa snaží uloviť vládna agentúra Division 3, no z liečebne ho vyslobodí skupina mutantov a odvedú ho do Summerlandu, kde mu vysvetlia, že je tiež mutant. Časom zistí, že jeho myseľ je infikovaná parazitickým mutantom Amahlom Faroukom, tzv. Shadow King, a nakoniec sa mu podarí ho dostať z jeho mysle von. V druhej sérii sa David vráti potom, čo rok strávil v záhadnej guli, ktorá ho uniesla. Počas jeho absencie Summerland spojil sily s Division 3, aby zastavili Farouka, ktorý hľadá svoje fyzické telo a zabránili koncu sveta.

Obsadenie
 Dan Stevens ako David Haller / Legion: mutant a syn Charlesa Xaviera, ktorému v mladosti diagnostikovali schyzofréniu. V psychiatrickej liečebni stretne "dievča svojich snov" a medzi jeho schopnosti patrí telepatia a telekinéza.
 Rachel Keller ako Sydney "Syd" Barrett: mladá mutantka, z ktorej sa stane Davidova priateľka. Syd sa po dotyku s inou osobou dokáže preniesť do jej tela, pričom dotknutá osoba sa prenesie do jej tela. Jej postava je pomenovaná po Sydovi Barrettovi z rockovej skupiny Pink Floyd.
 Aubrey Plaza ako Lenore "Lenny" Busker: Davidova priateľka, s históriou užívania drog a alkoholu. Jej postava zomrie v prvej časti, no vráti sa ako jedna z mnohých podôb mocného mutanta Amahl Farouk a "nasťahuje" sa do Davidovej mysle. Farouk jej nekôr dá nové telo, ktoré vytvorí spojením jej DNA s telom Davidovej sestry Amy.
 Bill Irwin ako Cary Loudermilk: mutant, vedec a jeden zo zakladateľov Summerlandu.
 Jeremie Harris ako Ptonomy Wallace: mutant, ktorý má v pamäti celý svoj život a dokáže vziať aj ostatných ľudí naspäť do ich spomienok.
 Amber Midthunder ako Kerry Loudermilk: mutantka, ktorá živej v Ceryho tele. Ich schopnosti im umožňujú spolunažívať v jednom tele alebo ako dve samostatné osoby.
 Katie Aselton ako Amy Haller: Davidova adoptívna staršia sestra.
 Jean Smart ako Melanie Bird: psychiatrická terapeutka, ktorá vedie skupinu mutantov.
 Navid Negahban ako Amahl Farouk / Shadow King: zlá entita, ktorá okupuje Davidovu myseľ.
 Jemaine Clement ako Oliver Bird: manžel Melanie, ktorý 20 rokov prežil v astrálnej sfére.
 Hamish Linklater ako Clark Debussy: vyšetrovateľ, ktorý pracuje pre Division 3.

Série a časti

1. séria (2017)

2. séria (2018)

3. séria (2019)

Referencie

Externé odkazy
 
 

Televízne seriály USA
Televízne seriály FX
Televízne seriály z roku 2017